網友偷拍素顏眼鏡正妹 竟然係台灣氣質女神!
2024年04月15日 15:01
東網電視
更多新聞短片
網友平時出街偶遇到靚仔靚女,有啲人會選擇偷拍對方索樣,再放上網「尋人」,試圖搵出對方社交網再Follow。近日有位素顏眼鏡正妹就喺上海現身,有網友就影低佢身影放上網,竟然都引起網友熱論。呢位靚女一身休閒打扮,外套、長褲、小白鞋,大方地直接坐路邊梯級,如此美女就咁坐喺鬧市人多嘅地方,同友人喺樹下吹水,不過網友定睛一睇,原來佢就係台灣氣質女神張鈞甯!
雖然佢素顏又戴黑框眼鏡,仍然散發出女明星獨特氣質,偷拍嘅網友仲留言大讚:「普通人和女明星真的有隔!本人頭小到只有我的巴掌大,沒戴口罩也沒有任何遮掩,一整個鬆弛感拿捏。」仲話佢之後幫自己簽名Nice爆,仲被踢爆係去睇安溥演唱會。佢自己都喺社交網上載多張合照,無論素顏、四眼定化好妝都咁有氣質,點睇都係大美女。